ΓΡΑΠΤΗ ΕΡΩΤΗΣΗ E-2769/99

υποβολή: Bart Staes (Verts/ALE) προς την Επιτροπή

(18 Ιανουαρίου 2000)

Θέμα: Εγγραφή των σχεδίων για την εσωτερική ναυσιπλοΐα στον κατάλογο προοτεραιοτήτων των Διευρωπαϊκών Δικτύων

Το πρόβλημα της κινητικότητας διογκώνεται όλο και περισσότερο. Οι οδικές μας αρτηρίες ασφυκτιούν. Ως αποτέλεσμα τούτου, εγείρονται όλο και περισσότερες φωνέςπέρ του να μεταπηδήσει ένα αυξανόμενο μέρος των εμπορευματικών μεταφορών, από τις οδικές στις σιδηροδρομικές ή τις πλωτές μεταφορές.

Από την ανάγνωση του συνοπτικού καταλόγου, ο οποίος αντικατοπτρίζει τις προτεραιότητες που διέπουν τηνλοποίηση των Διευρωπαϊκών Δικτύων, απορρέει ότι οι πλωτές μεταφορές, και ειδικότερα μέσω της εσωτερικής ναυσιπλοΐας έρχονται στην τρίτη ή την τέταρτη θέση, γεγονός που προκαλεί κατάπληξη όταν γνωρίζουμε ότι αυτή η μορφή εμπορευματικών μεταφορών είναι λίαν φιλική προς το περιβάλλον, σχετικά φθηνή και ιδιαίτερα αποτελεσματική.

Πέραν τούτου, η εσωτερική ναυσιπλοΐα αντιμετωπίζει ένα σημαντικό αριθμό προβλημάτων στον τομέα τωνποδομών, μεταξύ άλλων την ύπαρξη πολυαρίθμων σημείων συμφόρησης και την έλλειψη μιας σειράς διασυνδέσεων μεταξύ των σημαντικών λιμένων και της ενδοχώρας τους. Μπορεί να αναφέρει η Επιτροπή:

1. εάν συμμερίζεται την άποψη ότι μια καλύτερη στήριξη της εσωτερικής ναυσιπλοΐας (στον τομέα τωνποδομών) θα συνέβαλλε ουσιαστικά στην επίλυση του προβλήματος της κινητικότητας;

2. εάν είναι διατεθειμένη, κατά την εκπόνηση των ΔΔ, να δώσει μεγαλύτερη προτεραιότητα στην εξάλειψη ορισμένων σημείων συμφόρησης ή στη δημιουργία ενός ορισμένου αριθμού νέων πλωτών οδών;

3. εάν είναι διατεθειμένη ενεργήσει επ' αυτού κατόπιν διαβούλευσης με την Ευρωπαϊκή Οργάνωση Πλοιοκτητών;

4. εάν είναι επαρκώς ενημερωμένη σχετικά με τα σημαντικότερα προβλήματα που αντιμετωπίζει η εσωτερική ναυσιπλοΐα στον τομέα τωνποδομών; Εάν ναι, θα μπορούσε να διαβιβάσει η Επιτροπή ένα αντίτυπο του εγγράφου με τα σχετικά στοιχεία;

Απάντηση της κας de Palacio εξ ονόματος της Επιτροπής

(9 Μαρτίου 2000)

Η Επιτροπή είναι πεπεισμένη ότι η εσωτερική ναυσιπλοΐα μπορεί να έχει σημαντική συμβολή στην επίλυση προβλημάτων κινητικότητας, όπου ενδείκνυται, με την ελάφρυνση των οδικών αξόνων και των σιδηροδρομικών γραμμών που παρουσιάζουν κυκλοφοριακή συμφόρηση από τις εμπορευματικές μεταφορές. Θεωρεί ότι η εσωτερική ναυσιπλοΐα είναι τρόπος μεταφοράς αποδοτικός ως προς το κόστος, ασφαλής, φιλικός προς το περιβάλλον και έχει διαθέσιμη μεταφορική ικανότηταποδομής και σκαφών.

Σε κοινοτικό επίπεδο, το θέμα των εσωτερικών πλωτών οδών ρυθμίζεται στο πλαίσιο του διευρωπαϊκού δικτύου μεταφορών (ΔΕΔ-Μ). Στο πλαίσιο αυτό, το Κοινοβούλιο και το Συμβούλιο ενέκριναν το 1996 κοινοτικούς προσανατολισμούς για την ανάπτυξη του ΔΕΔ-Μ, οι οποίοι περιλαμβάνουν το δίκτυο εσωτερικών πλωτών οδών σε ευρωπαϊκή κλίμακα (Απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(1)). Στους προσανατολισμούς επισημαίνονται επίσης τα κυριότερα σημεία συμφόρησης και ελλείπουσες ζεύξεις στο δίκτυο εσωτερικών πλωτών οδών. Για τον σκοπό αυτόν, σημαντικός αριθμός έργων κοινού ενδιαφέροντος έχει τύχει χρηματοδοτικής συνδρομής κατά τα τελευταία έτη στο πλαίσιο του προϋπολογισμού των ΔΕΔ. Ωστόσο, δεν πρέπει να λησμονείται ότι, σύμφωνα με την αρχή της επικουρικότητας, τα σχετικά κράτη μέλη είναιπεύθυνα για τη βελτίωση και τη συντήρηση των εσωτερικών πλωτών οδών τους. Επιπλέον, τα κράτη μέλη, ότανποβάλλουν αίτηση για χρηματοδότηση από το Ευρωπαϊκό Ταμείο Περιφερειακής Ανάπτυξης (ΕΤΠΑ), την Ευρωπαϊκή Τράπεζα Επενδύσεων (ΕΤΕπ) ή το Ταμείο Συνοχής, οφείλουν να βελτιώνουν τα δίκτυα και συστήματά τους μεταφορών, δίδοντας έμφαση στις συνδέσεις και στις διασυνδέσεις με το ΔΕΔ-Μ, όπου χρειάζεται να συμπληρωθούν.

Η Επιτροπή βρίσκεται σε επαφή επί του θέματος αυτού με όλα τα ενδιαφερόμενα μέρη και οργανισμούς, όπως επίσης με τον Ευρωπαϊκό Οργανισμό Πλοιοκτητών.

To 1998, η Επιτροπήπέβαλε έκθεση σχετικά με την εφαρμογή των προσανατολισμών του ΔΕΔ-Μ(2). Λεπτομερέστερες πληροφορίες όσον αφορά το δίκτυο εσωτερικών πλωτών οδών περιλαμβάνονται σε συμπληρωματικό έγγραφο της Επιτροπής (SEC(1998)1993).

(1) ΕΕ L 228 της 9.9.1996.

(2) COM(98)614 τελικό.